IMH – BCH วิ่งคึก! รับข่าวน้ำยาตรวจ “โควิด” เพียงพอ พร้อมบริการเต็มพิกัด
IMH - BCH วิ่งคึก! รับข่าวน้ำยาตรวจ "โควิด" เพียงพอ พร้อมบริการเต็มพิกัด
9 เม.ย. 2564

ผู้สื่อข่าวรายงานว่า ราคาหุ้น บริษัท โรงพยาบาลอินเตอร์เมดิคัล แคร์ แอนด์ แล็บ จำกัด (มหาชน) หรือ IMH ณ เวลา 10.07 น. อยู่ที่ระดับ 4.96 บาท บวก 0.44% หรือ 9.73% สูงสุดที่ระดับ 5 บาท ต่ำสุดที่ระดับ 4.62 บาท ด้วยมูลค่าการซื้อขาย 54.75 ล้านบาท
เช่นเดียวกับราคาหุ้น บริษัท บางกอก เชน ฮอสปิทอล จำกัด (มหาชน) หรือ BCH อยู่ที่ระดับ 15.50 บาท บวก 0.30 บาท หรือ 1.97% สูงสุดที่ระดับ 15.60 บาท ต่ำสุดที่ระดับ 15.40 บาท ด้วยมูลค่าการซื้อขาย 91.66 ล้านบาท
โดยราคาหุ้นของ IMH และ BCH ปรับตัวเพิ่มขึ้น หลังมีการรายงานข่าวว่า โรงพยาบาลทั้ง 2 แห่งยังมีน้ำยาตรวจเชื้อโควิด-19 เพียงพอต่อการให้บริการ
ด้านนายเฉลิม หาญพาณิชย์ ประธานเจ้าหน้าที่บริหาร บริษัท บางกอก เชน ฮอสปิทอล จำกัด (มหาชน) หรือ BCH เปิดเผยว่า ตั้งแต่มีการเริ่มแพร่ระบาดโควิด-19 ระลอกใหม่ในช่วงต้นเดือน เม.ย.64 เป็นต้นมา ทำให้มีผู้เข้ามาใช้บริการตรวจหาเชื้อโควิด-19 สูงขึ้นเฉลี่ยแตะ 2,000-3,000 คน/วัน จากปกติที่อยู่หลักร้อยคน หรือช่วงระบาดครั้งก่อนประมาณ 1,000 คน/วัน ซึ่งถือเป็นตัวเลขสูงมาก ทำให้บริษัทได้รับผลบวกในรายได้จากการตรวจโควิด-19 เข้ามา
โดยปัจจุบันโรงพยาบาลในเครือ BCH ยังคงให้บริการตรวจหาเชื้อโควิด-19 ตามปกติ แม้ว่าหลายโรงพยาบาลเริ่มประกาศงดให้บริการในการตรวจหาเชื้อโควิด-19 แล้วก็ตาม เนื่องจากน้ำยาตรวจเชื้อโควิด-19 เริ่มขาดแคลนทำให้ไม่สามารถให้บริการตรวจได้ แต่ BCH ยังมีน้ำยาตรวจเชื้อโควิด-19 เพียงพอในการให้บริการ